b"\n_START_ARTICLE_\nKalijev sulfat\n_START_SECTION_\nZgodovina\n_START_PARAGRAPH_\nKalijev sulfat je znan od zgodnjega 14. stoletja. Preu\xc4\x8devali so ga Glauber, Boyle in Tahenius. V 17. stoletju so ga imenovali arcanuni ali sal duplicatum (dvojna sol), ker je bil spojina kisle in alkalne soli. Znan je bil tudi kot vitriolski tartar in Glaserjeva sol (sal polychrestum Glaseri) po farmacevtskem kemiku Christopherju Glaserju, ki ga je pripravil in uprabljal v medicini._NEWLINE_V predmoderni medicini je bil znan kot arcanum duplicatum ali   panacea duplicata. Pripravljel se je iz preostanka (caput mortuum) pri pripravi aqua fortis (du\xc5\xa1ikova kislina). Preostanek se je raztopil v vro\xc4\x8di vodi, prefiltriral, delno izparil in pustil, da je skristaliziral. Uporabljal se je kot diuretik in sredstvo za znojenje._NEWLINE_Po Chambers's Cyclopedia je recept za petsto tolarjev kupil Charles Frederick, vojvoda  Holstein-Gottorpski. Vojvodov osebni zdravnik Schr\xc3\xb6der je opisal njegovo \xc4\x8dude\xc5\xbeno u\xc4\x8dinkovitost v hipohondri\xc4\x8dnih primerih, stalnih in ob\xc4\x8dasnih vro\xc4\x8dicah, kamnih, skorbutu in drugih te\xc5\xbeavah.\n_START_SECTION_\nStruktura in lastnosti\n_START_PARAGRAPH_\nZnani sta dve kristalni obliki kalijevega sulfata. Najpogostej\xc5\xa1i je ortorombski \xce\xb2-K\xe2\x82\x82SO\xe2\x82\x84,  ki  pri temperaturah nad 583 \xc2\xb0C preide v \xce\xb1-K\xe2\x82\x82SO\xe2\x82\x84. Struktura je  zapletena, \xc4\x8deprav ima sulfat zna\xc4\x8dilno tetraedri\xc4\x8dno geometrijo._NEWLINE_Kalijev sulfat za razliko od natrijevega sulfata ne tvori hidrata.  Sol kristalizira v obliki dvojnih \xc5\xa1eststranih piramid, klasificiranih kot rombske. Sol je prozorna, zelo trda in grenkega slanega okusa. Topna je v vodi, netopna pa v raztopinah kalijevega hidroksida (KOH) in absolutnem etanolu.\n_START_SECTION_\nRaba\n_START_PARAGRAPH_\nNajve\xc4\x8d kalijevega sulfata se porabi kot mineralno gnojilo. Gnojilo ne vsebuje klorida, ki je lahko \xc5\xa1kodljiv za nekatere kulture. Uporablja se predvsem za gnojenje tobaka in  nekaterih vrst sadnega drevja in zelenjave. Kalijev sulfat potrebujejo za optimalno rast tudi manj ob\xc4\x8dutljive kulture, \xc4\x8de zemlja akumulira kloride iz vode za namakanje._NEWLINE_V\xc4\x8dasih se uporablja kot nadomestek za kuhinjsko sol. _NEWLINE_Tehni\xc4\x8dni kalijev sulfat se v\xc4\x8dasih uporablja tudi v proizvodnji stekla in sredstvo za zmanj\xc5\xa1evanje bliska v eksplozivih za topovske granate. Dodatek zmanj\xc5\xa1a plamen iz ustja cevi in ble\xc5\xa1\xc4\x8danje in prepre\xc4\x8duje prevelik eksplozijski tlak._NEWLINE_V\xc4\x8dasih se uporablja za peskanje, ker je tr\xc5\xa1i od natrijevega karbonata in natrijevega bikarbonata in podobno topen v vodi._NEWLINE_Kalijev sulfat vijoli\xc4\x8dno obarva plamen.\n_START_SECTION_\nReakcija z \xc5\xbeveplovo kislino\n_START_PARAGRAPH_\nKalijev sulfat v reakciji z \xc5\xbeveplovo kislino tvori kalijev hidrogensulfat (KHSO4). Produkt tvori  rombske piramide s tali\xc5\xa1\xc4\x8dem 197 \xc2\xb0C. V raztopinah se obna\xc5\xa1a kot raztopina reaktantov, iz katerih je nastal (K\xe2\x82\x82SO\xe2\x82\x84 in H\xe2\x82\x82SO\xe2\x82\x84,). V prebitku etanola se obarja kot sulfat z nekaj hidrogen sulfata, kislina pa ostane v razopini. _NEWLINE_Podobno se obna\xc5\xa1a brezvodna tudi sol, ki se segreje na nekaj sto stopinj. S silikati, titanati itd. deluje enako kot \xc5\xbeveplova kislina, segreta nad temperaturo vreli\xc5\xa1\xc4\x8da. Zaradi te lastnosti se v analiti\xc4\x8dni kemiji uporablja kot sredstvo za razklop."